Pivonijos miško holokausto vieta

Pivonijos miško holokausto vieta – holokausto vieta Ukmergės rajone, Pivonijos seniūnijoje, Graužiečių kaime. Pivonijos miške esanti holokausto vieta paskelbta nacionalinės reikšmės kultūros paminklu (unikalus kodas – ). Ši žudynių vieta nuo Ukmergės nutolusi apie 4 km į pietryčius, pasiekiama iš kelio . Įvardijama kaip viena masiškiausių žydų žudynių vietų Lietuvoje. Kasmet pirmąjį rugsėjo sekmadienį lygiai vidurdienį Pivonijos miške prie paminklo susirenkantys žmonės simboliškai pradeda žydų tautos tragedijai skirtą renginį.Pivonijos šile prisiminė istorijos skaudulius ukzinios.lt

 Istorija 

Iki Antrojo pasaulinio karo kone pusė Ukmergės miesto gyventojų buvo žydai. Lietuvą okupavus vokiečiams, naciai ėmėsi šios tautos genocido. Karo pradžioje Vaitkuškio dvare įkurtas getas, į kurį buvo atvaromi Ukmergės ir apylinkių žydai.Nulenkė galvas žudynių vietoje Iš čia jie patekdavo į Pivonijos mišką. 1941 m. rugpjūčio 1, 8, 19 d., rugsėjo 5, 18, 26 d. nacistinės Vokietijos valdžios suorganizuotos egzekucijos metu nužudyta ir užkasta 6350-7000 Ukmergės apskrities žydų tautybės gyventojų.

Pivonijos miške 1958 m. buvo perlaidoti 88 žydų ir kitų tautybių žmonių palaikai, perkelti iš Antakalnio II kaimo (Lyduokių seniūnija). Šios aukos – iš 1941 m. liepos 10 d. vykdytos analogiškos egzekucijos.II Antakalnyje ir Ukmergėje skambėjo nužudytų žydų vardai gzeme.lt

 Vieta 

Mišku apaugusioje aikštelėje supilta 15 antkapinių žemės sampilų. Holokausto vietą ir aukų kapus ženklinantis paminklas yra miško supamoje aikštelėje. Teritorija užima 12 315 m² plotą. 1953 m. pastatyto paminklo užrašas skelbia: „Čia 1941 m. amžinam poilsiui hitlerinių budelių ir jų vietinių pagalbininkų kulkų pakirsti atgulė 10239 nekalti Lietuvos piliečiai - žydų tautos sūnūs ir dukros, seneliai ir kūdikiai. Tegul jų nekaltas kraujas pribudina kiekvieno sąžinę, kad daugiau niekad nebūtų žudomi žmonės.“Žydų žudynių vieta ir kapai ukmergeinfo.lt

 Literatūra 

 Holokaustas Ukmergėje / sud. Neringa Latvytė-Gustaitienė. Valstybinis Vilniaus Gaono žydų muziejus, 2012. ISBN 978-9955-767-16-9. 

 Šaltiniai 

Kategorija:Ukmergės rajono paveldas
Kategorija:Holokaustas Lietuvoje
Kategorija:Žydų kapinės Lietuvoje